Julio I.a

Julio I.a (? - 352ko apirilaren 12a), Eliza Katolikoko 35. aita santua izan zen. Haren aitasantualdiak 337ko otsailaren 7tik 352ko apirilaren 12ra arte iraun zuen.

 Biografia 
Julio I.a Mendebaldeko Erromatar Inperioan jaio zen 337ko otsailaren 7an eta Rustico izena zuen aitakhttp://ec.aciprensa.com/wiki/Papa_San_Julio_I. 337ko otsailaren 7an, 35. aita santu egin zuten.

 Arrianoekin izandako ika-mikak 
Julio I.a arrianoekin aurrez aurre jarri zen, haiek abdikarazitako bi kristau apezpiku bere postuan berretsi zituenean. 341eko udazkenean, Julio I.ak kontzilio batera deitu zuen eta 50 apezpiku bertaratu ziren hara, arrianismoaren aurka egin eta hainbat apezpiku bere tokikitik kentzeko grinan zebiltzanak kondenatzeko ideianhttp://www.es.catholic.net/op/articulos/32063/julio-i-santo.html.

Konstantino I.a Handia hil ondoren, inperioa hiru semeen artean banatu zen. Horietako bat, Konstantino II.a, laster desagertu zen historiatik, eta beste biak geratu ziren enperadore, Konstantzio II.a Ekialdean eta Konstante Mendebaldean. Konstante katolikoa zen, baina Konstantzio, arrianoa. 350ean, Konstante hil egin zuten, eta Inperioa Konstantzioren agindupean birbateratu zen. Enperadoreak, orduan, Eliza katolikoaren aurkako jazarpen izugarria abiarazi zuen.

Eguberri eguna, urtarrilaren 6aren ordez, abenduaren 25ean ezarri zuen Mendebaldeko Elizarentzat, Epifaniarekin batera. Egun hori hartu zuen juliotar egutegirako, neguko solstizioa baita; gertaera hori Ipar Hemisferioko herri askok bizitzaren zikloaren berrabiadura moduan ospatzen zuten.

Aulki Santuko Artxibategiaren sortzailetzat hartzen da, dokumentuen kontserbazioa agindu baitzuen.

 Erreferentziak 

 Kanpo estekak 

Kategoria:Aita santuak
Kategoria:Santuak
Kategoria:352ko heriotzak
Kategoria:Elizako Gurasoak
Kategoria:Erroman hildakoak
Kategoria:Erromatar Inperioko biografiak